L'Eliana presenta les seues Festes Majors de 2018
29 de juny de 2018

El poble de l'Eliana es disposa a celebrar les seues Festes Majors de 2018. El Saló de Plens de l'Ajuntament ha servit d'escenari per a presentar, davant veïns i mitjans de comunicació, la programació d'aquestes Festes i els seus principals protagonistes, el clavario major de la Verge del Carmen Pepe Bau, la festera major de la Puríssima, Marina Torrent, i el clavario major del Crist del Consol, Sergio Martínez.

Va començar l'acte amb la projecció del vídeo promocional de les Festes, després del que va prendre la paraula l'alcalde de la localitat, Salva Torrent, qui va destacar el treball realitzat des de les diferents clavaries perquè els festejos siguen una realitat. A continuació, el regidor de festes Enrique Martínez Escrivá va fer un repàs als actes programats, que començaran el divendres 6 de juliol i s'estendran fins al dimarts 17. Després d'açò, van intervenir els clavarios majors i la festera major per a comentar alguns aspectes de les Festes.

El programa de Festes d'enguany ofereix una àmplia oferta d'activitats per a totes les edats i tots els públics. El foc tornarà a ser protagonista amb la tradicional “Cordà”, el Correfocs o la “Cordà Infantil”. La música tampoc faltarà, ja que hi ha programats dotze espectacles musicals i concerts al llarg dels dotze dies de Festes, sense oblidar les nits de ball amb grans orquestres en la Plaça d'Europa, quatre en total. Els moments solemnes de les Festes els posaran els actes tradicionals d'origen religiós, com les processons, les misses i els trasllats de la Verge del Carmen.

En la web municipal de l'Eliana es pot consultar i descarregar el programa complet de les Festes Majors, en l'enllaç http://www.leliana.es/sites/www.leliana.es/files/u4/programa\_festes\_maj…